Akkataa kanaan keessattuu qaamoolee mootummaa federaalaa gidduutti walitti bu'iinsi yoo uummame dhimmichi mana murtiin ala akka ilaalamu taasisun kan baratamee dha. Fakkeenyaaf biyya Ameerikaa keessatti gaaffii akkanaatin walqabatee gaafileen ijoo Heera Mootummaa /akaakuun Mootummaa Riipabliika ta'uusaa, aangoo wal qunnamtii biyya alaa waliin walqabate ilaalchisee, sirna heerri mootummaa itti fooyya'u ilaalchisee fi kkf / non justiciable / jedhamanii mana murtiidhaan hin ilaalaman jechuu dha.Barreeffamni dhihoo kana barreeffamanis, dhimmoonni federaalaa /non justiciable / ta'aa jiru.